Infrastruktura kao usluga
Infrastruktura kao usluga (engleski: IaaS - Infrastructure as a service) jest skupina usluga koje pružaju API visokog nivoa koji zaobilazi niski nivo osnovne mrežne infrastrukture kao što su fizički računarski resursi, particioniranje podataka, skaliranje, itd. Pokretači virtuelnih mašina, kao što su Xen, Oracle VirtualBox, Oracle VM, KVM, VMware ESX/ESXi ili Hyper-V, LXD, pokreću virtualne mašine kao goste. Obično IaaS upotrebljava tehnologije orkestracije u oblaku kao što su Open Stack, Apache Cloudstack ili Open Nebula. Ova tehnologija stvara virtuelne mašine i odlučuje o tome koji će hipervizor pokrenuti. Alternativa hipervizorima su Linux kontejneri, koji se pokreću u izoliranim particijama jednog Linux kernela koji se izvršava direktno na hardveru. Linux cgroups i namespaces su osnovne Linux kernel tehnologije koje se koriste za izoliranje, zaštitu i upravljanje kontejnerima. Kontejnerizacija nudi bolje performanse od virtualizacije, jer nema dodatnog opterećenja hipervizora. Takođe, kapacitet kontejnera se dinamički mijenja sa računarskim opterećenjem, što eliminiše problem prekomjernog rezervisanja resursa i omogućava naplatu zasnovanu na upotrebi. IaaS oblaci često nude dodatne resurse kao što su biblioteke diskovnih slika virtualne mašine, sirove blokove za pohranu datoteka, pohranu datoteka ili objekata, firewalli, raspoređivači opterećenja, IP adrese, virtualne lokalne mreže (VLAN), te drugi softverski paketi. IaaS davatelji usluga snabdijevaju ove resurse na zahtjev pomoću opreme u njihovim data centrima. Davatelji usluga obračunavaju IaaS usluge na bazi uslužnog računanja: troškovi se mjere po količini izdvojenih i potrošenih resursa.